# **ВЪПРОСИ И ОТГОВОРИ (РАЗЯСНЕНИЯ) ПО ПРОЦЕДУРА ЧРЕЗ ПОДБОР НА ПРОЕКТИ BG16M1OP002-3.016 – “МЕРКИ ЗА ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ПТИЦИ” ПО ПРИОРИТЕТНА ОС 3 „НАТУРА 2000 И БИОРАЗНООБРАЗИЕ“ НА ОПОС 2014-2020**

**Въпроси (Получени по електронна поща на 21.8.2019 г. 11:05 ч., от община Шабла, чрез ОИЦ Добрич)**

Допустимите дейности описани на стр. 10 - 13 включват задължителните дейности от плановете за опазване на птиците и зоните, както и организация и управление и изпълнение на мерки за информация и комуникация. Не става ясно обаче дали например допустимите разходи за СМР (или за софтуер, материали и оборудване) трябва да бъдат включени в дейностите за изпълнение на задължителните мерки от плановете и точно определените за това разходи, или могат да се включат в отделно обособена дейност в проектното предложение. Дали бюджета се образува от сумата определена в задължителните мерки от плана + организация и управление + публичност + СМР + доставки на оборудване + изготвяне спомагателни дейности?

**Нашето разбиране за описание на дейностите е:**

Дейност 1. Организация и управление (с включени разходи за възнаграждения, осигуровки, за консумативи и материали, разходи за оборудване за административни цели, разходи за командировки.)

Дейност 2. Спомагателни дейности (документация за ОП, анализи и проучвания)

Дейност 3. Информация и комуникация

Дейност 4. Строително монтажни работи във връзка с изпълнение на задължителните мерки от План за действие за опазване на Червеногушата гъска.

Дейност 5. Доставка на оборудване във връзка с изпълнение на задължителните мерки от План за действие за опазване на Червеногушата гъска.

Дейност 6. Разработване и прилагане на софтуер, необходим за с изпълнение на задължителните мерки от План за действие за опазване на Червеногушата гъска.

Дейност 7. Разработване на минимални стандартни екологични изисквания на червеногушата гъска

Дейност 8 Да се направи оценка на степента на безпокойство и риска за отстрел на червеногуши гъски

Дейност 9.- Повишаване и поддържане на капацитет за временно настаняване на ранени и пострадали екземпляри на червеногушата гъска и тяхната рехабилитация в основните места на срещане на вида на основата на съществуващите зоологически градини (например Варна, Добрич и др.) и/или са създадени нови такива спасителни центрове.

Дейност 10. Провеждане на проучвания за наличие на натрупвания от оловни и други токсични вещества в организма на гъските.

Дейност 11. Проучване на локалните придвижвания и взаимовръзки между местата на нощуване и местата на хранене с помощта на телеметрични изследвания и опръстяване с цветни пръстени.

Дейност 12. Подпомагане работата по проучване на миграционните пътища на вида и определянето на "тесни места" в жизнения цикъл в рамките на международната работна група по опазване на червеногушата гъска.

Дейност 13. Отпечатване и активно използване във всички училища в ключовите за вида райони в страната на помагалото за извънкласна работа (разработено по проекта LIFE09/NAT/BG 000230), насочено към опазване на червеногушата гъска, което е в съответствие с учебните планове и програми на МОН.

Дейност 14. Изготвяне и тиражиране на информационните материали и помагала за ловците, представящи близки ловни и защитени видове, правила за лов на водоплаващ дивеч и ограниченията в ключовите за вида места.

Дейност 15. Разработване на визия и организиране на зимен фестивал на червеногушата гъска с възможности за наблюдение и фотографиране на гъски, който да залегне в общинския план за развитие за следващия планов период.

Дейност 16. Провеждане на фестивал на хвърчилата в гр. Шабла, посветен на червеногушата гъска.

Моля да ни информирате дали така посочени дейностите ще са допустими за финансиране.

**Отговор (Разяснения на УО на ОПОС 2014-2020 г., утвърдени на 23.08.2019 г.) :**

Във връзка с поставените от Вас въпроси обръщаме внимание, че съгласно чл. 26, ал. 8 от Закона за управление на средствата от Европейските структурни и инвестиционни фондове, разясненията се дават по отношение на условията за кандидатстване и не съдържат становище относно качеството на проектното предложение. Предвид това разглеждаме поставените от Вас въпроси като принципни и можем да уточним следното:

Като **допустими дейности** по процедурата са дефинирани както следва: „Основни дейности, необходими за постигане целите по проекта“, „Спомагателни дейности, необходими за подготовка и изпълнение на проекта“ и „Задължителни дейности“, като последните включват организация и управление на проекта и изпълнение на мерки за информация и комуникация на проекта. В раздел 13 от насоките за кандидатстване, част „*условия за кандидатстване*“ е указано, че „**основните дейности, необходими за постигане на целите по проекта, са в изпълнение на консервационни мерки, детайлно указани в Приложение № 1 „Планове за действие за видове и допустими мерки“ и Приложение № 2 “Планове за управление на защитени зони и допустими мерки“ към раздел 28 от „условията за кандидатстване“**, като същите **„покриват извършването на специфични приоритетни консервационни дейности по подобряване на местообитанията и хранителната база, поддържане на растителността в гнездовите и други значими за вида места, поддържане на оптимален воден режим в ключови местообитания, подхранване, поставяне на изкуствени гнезда и др.**“.

Съответно разходите, необходими за изпълнение на дейностите по проекта, като разходи за изпълнение на строително-монтажни работи, доставка на материали и оборудване, закупуване на софтуер и др., следва да съобразяват максималните стойности на дейностите, заложени в Приложение № 1 и Приложение № 2 към насоките за кандидатстване, част „*условия за кандидатстване*“ и, съгласно указанията на Приложение 9 към насоките за кандидатстване, част „*условия за кандидатстване*“, да се **„разбиват“ по дейности, като за всеки бюджетен ред кандидатът следва да уточни към коя дейност се отнася разходът. В случай че един тип разход се отнася за повече от една дейност, то същият следва да се посочи за всяка конкретна дейност на отделен ред в бюджета**“. Едновременно с това към т. 7. *План за изпълнение/Дейности по проекта*, е включено следното изискване „**Стойността на всяка от дейностите трябва да съответства на стойността на разходите за съответната дейност в бюджета**“.